# Navodilo za dostop do e-izpisa iz Centralnega registra goveda preko (CRG) spletne aplikacije

1. Postopek dostopa do e-izpisa iz CRG začnite s klikom na modri gumb 'Dostop do e-izpisa iz Centralnega registra goveda', kot prikazuje slika 1.

|  |
| --- |
| Slika 1 |

1. Natančno vpišite vse zahtevane podatke, kot prikazuje slika 2:

* G-MID številko svojega obrata/gospodarstva
* svojo davčno številko
* zadnje tri znake svoje EMŠO: \*\*\*\*\*\*\*\*\*\*XXX
* elektronski naslov (en elektronski naslov lahko uporabi le en uporabnik!)
* mobilno telefonsko številko
* označite polje 'Strinjam se s pogoji uporabe'
* oddajte zahtevek s klikom na gumb 'Oddaj zahtevek'.

|  |
| --- |
| Prikaz vnosnih polja za namen oddaje zahtevka za e-izpis iz CRG.  Slika 2 |

1. Ob uspešno oddanem zahtevku, sistem oddajo potrdi z izpisanim obvestilom ter izpiše nadaljnje navodilo, da boste na elektronski naslov, ki ste ga navedli ob oddaji zahtevka, prejeli elektronsko sporočilo za namen potrditve oddaje zahtevka za e-izpis iz CRG. Glejte prikaz v sliki 3.

|  |
| --- |
| Prikaz obvestila o uspešno oddanem zahtevku za pridobitev e-izpisa iz CRG ter nadaljnje navodilo.  Slika 3 |

1. Odprite prejeto elektronsko sporočilo in kliknite na prejeto povezavo, kot prikazuje slika 4.

|  |
| --- |
| Prikaz elektronskega sporočila s prejeto povezavo za potrditev oddaje zahtevka za e-izpis iz CRG.  Slika 4 |

1. V privzetem spletnem brskalniku se bo pokazalo obvestilo o odobritvi zahtevka, kot prikazuje slika 5.

|  |
| --- |
| Prikaz obvestila o uspešni potrditvi oddaje zahtevka za e-izpis iz CRG ter nadaljnje navodilo.  Slika 5 |

1. Na elektronski naslov, ki ste ga vpisali ob oddaji zahtevka, boste prejeli novo elektronsko sporočilo s povezavo do končnega e-izpisa iz CRG, kot prikazuje slika 6.

|  |
| --- |
| Prikaz prejetega elektronskega obvestila s povezavo do končnega e-izpisa iz CRG ter ostalimi informacijami glede identifikacije in registracije goveda.  Slika 6 |

1. Na mobilno telefonsko številko, ki ste jo prav tako vpisali ob oddaji zahtevka, boste v nekaj minutah, po prejetem elektronskem sporočilu, prejeli SMS sporočilo s kodo za vstop v e-zpis iz CRG, kot je prikazano v sliki 7.

|  |
| --- |
| Prikaz SMS sporočila s prejeto kodo za odklenitev e-izpisa iz CRG.  Slika 7 |

1. V elektronskem sporočilu iz točke 6 kliknite na prejeto povezavo 'E-izpis iz CRG za G-MID 100XXXXXX'. V vašem privzetem spletnem brskalniku se bo odprlo polje za vnos kode, kot je prikazano v sliki 8. Vpišite kodo, ki ste jo prejeli s SMS sporočilom iz točke 7 in kliknite na gumb Nadaljuj.

|  |
| --- |
| Prikaz vnosnega polja za vpis kode za odklepanje e-izpisa iz CRG.  Slika 8 |

1. Po uspešnem vpisu kode se bo prikazal e-izpis iz CRG za obrat/gospodarstvo, za katerega ste oddali zahtevek.

E-izpis vam bo na voljo za vpogled preko pridobljene povezave, skupaj s prejeto kodo, le za tekoče polletno obdobje, zato vam priporočamo, da si pridobljen e-izpis shranite. Če v tem času prejeto povezavo in/ali kodo izgubite, ponovite postopek pridobitve e-izpisa od začetka.

Če imate registriranih več obratov/gospodarstev, za vsak obrat/gospodarstvo ponovite celoten postopek pridobitve e-izpisa iz CRG.

Datum objave: 5. 4. 2024